વડા પ્રધાને ફોરેન સેક્રેટરી બોરિસ જ્હોન્સનના રાજીનામાના પગલે તત્કાળ રીશફલિંગ હાથ ધર્યું હતુ અને હેલ્થ સેક્રેટરી જેરેમી હન્ટને ફોરેન સેક્રેટરી તરીકે નિયુક્ત કર્યા હતા. ઉલ્લેખનીય છે કે સરકારની રચના થઈ ત્યારે સૌથી લાંબો સમય હેલ્થ સેક્રેટરી રહેલા હન્ટને બિઝનેસ સેક્રેટરીનું પદ આપવા થેરેસા મે તૈયાર થયાં હતાં, પરંતુ હન્ટે આ ઓફર ઠુકરાવી દીધી હતી. કલ્ચરલ સેક્રેટરી મેટ હેનકોકને હેલ્થ સેક્રેટરીનું પદ અપાયું છે, જ્યારે એટર્ની જનરલ જેરેમી રાઈટને નવા કલ્ચરલ સેક્રેટરી અને બ્રેક્ઝિટતરફી જ્યોફ્રી કોક્સને નવા સેટ-અપમાં એટર્ની જનરલ બનાવાયા છે. ડેવિડ ડેવિસના સ્થાને બ્રેક્ઝિટતરફી સાંસદ ડોમિનિક રાબને બ્રેક્ઝિટ સેક્રેટરી તરીકે બઢતી અપાઈ છે.